 Nụbọchị sọnde, abalị 4 nke ọnwa ọkụtoba, onye isi ala Naịjirịa bụ Muhammadu Buhari mere njem ilete ndị ahụ merụrụ ahụ mgbe ahụ ndị Boko Haram tụrụ ogbuniigwe na Nyanya yana Kuje. Buhari jere na ngalaba ụlọ ọgwụ ala Naịjirịa ebe a na-agwọ ndị ịhe ike mere, bụ nke a kpọrọ Trauma Centre of the National Hospital na bekee maka ilete ndị ahụ ịhe mberede metụtara na Nyanya yana Kuje.  Buhari kwere ha nkwa na gọọmenti ala Naịjirịa ga-akwụrụ ha ụgwọ ọgwụgwọ ha.Buhari gwara onye aka mbụ ya bụ Mallam Abba Kyari ka ọ kwụọ ndị ụlọ ọgwụ ahụ ụgwọ ha jiri gwọ otu nwata nwanyị.Mgbe Buhari gara njem ahụ, ya na aka na-achị Steeti Ogun, bụ Ibikunle Amosun soro ga njem ahụ.Mama nwata nwanyị ahụ, Deborah Stephen, bere akwa kọwaara Buhari na ndị oshi bịara nụlọ ha gbaa nwa ha nwanyị egbe, mana ha enweghị ego iji gbapụtaya nụlọ ọgwụ.Onye isi ụlọ ọgwụ ahụ bụ Dibịa Oyibo Jafaru Momoh kelere Buhari nke ukwu. Ọ gwara Buhari na njem nlete ahụ ga-eme ka ndị ahụ nọ nọrịa gbakee ọsịsọ nihi na ala Naịjirịa kwụ ha nazụ. 